## Zakon o dopunama Zakona o morskim lukama

### NN 97/2000 (30.9.2000.), Zakon o dopunama Zakona o morskim lukama

# ZASTUPNIČKI DOM HRVATSKOGA DRŽAVNOG SABORA

if !supportEmptyParas endif

1913

Na teme­lju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O DOPUNAMA ZAKONA O MORSKIM LUKAMA

Proglašavam Zakon o dopunama Zakona
o morskim lukama, koji je donio Zastupnički dom Hrvatskoga državnog sabora na
sjednici 28. rujna 2000.

Broj: 01-081-00-3183/2
Zagreb, 30. rujna 2000.

Predsjednik
Republike Hrvatske
**Stjepan Mesić**, v. r.

if !supportEmptyParas endif

ZAKON
O
DOPUNAMA ZAKONA O MORSKIM LUKAMA

Članak 1.

U Zakonu o morskim lukama
(»Narodne novine« br. 108/95. i 137/99.) u članku 21. iza stavka 7. dodaje se
stavak 8. koji glasi:

»Lučka uprava, iznimno, na
zahtjev ovlaštenika, uz suglasnost Vlade Republike Hrvatske, može produžiti
razdob­lje koncesije na ukupno 32 godine, te sukladno tome izmijeniti i ostale
uvjete iz odluke i ugovora o koncesiji ukoliko nove investicije to gospodarski
opravdavaju ili ukoliko nastupi viša sila ili promije­njene okolnosti zbog
kojih se u razdob­lju koncesije ne mogu ostvariti koncesijski ci­ljevi.«

Članak 2.

U članku 28. dodaju se stavci
7. i 8. koji glase:

»Vlada Republike Hrvatske, na
zahtjev ovlaštenika, može produžiti razdob­lje koncesije iz članka 28. stavka
3. i članka 65. stavka 5. ovoga Zakona na ukupno 50 godina, te sukladno tome
izmijeniti i ostale uvjete iz odluke i ugovora o koncesiji, ukoliko nove
investicije to gospodarski opravdavaju ili ukoliko nastupi viša sila ili
promije­njene okolnosti zbog kojih se u razdob­lju koncesije ne mogu ostvariti
koncesijski ci­ljevi.

Poglavarstvo županije, na
zahtjev ovlaštenika, iznimno, uz suglasnost Vlade Republike Hrvatske, može
produžiti razdob­lje koncesije iz članka 28. stavka 3. i članka 65. stavak 5.
ovoga Zakona na ukupno 24 godine, te sukladno tome izmijeniti i ostale uvjete
iz odluke i ugovora o koncesiji, ukoliko nove investicije to gospodarski
opravdavaju ili ukoliko nastupi viša sila ili promije­njene okolnosti zbog koji
se u razdob­lju koncesije ne mogu ostvariti koncesijski ci­ljevi.«

Članak 3.

U članku 29. dodaje se novi stavak 3. koji glasi:

»Ne smatra se prenoše­njem koncesije iz članka 28. stavka 2. ovoga
Zakona kada ovlaštenik koncesije dozvoli obav­lja­nje sporedne djelatnosti
trećim osobama na lučkom području, uz uvjet da se time ne uma­njuje niti otežava
obav­lja­nje djelatnosti za koje je utvrđena posebna namjena luke.«

Dosadaš­nji stavak 3. postaje stavak 4.

Članak 4.

U članku 63. dodaje se stavak 2. koji glasi:

»Trgovačko društvo, nastalo na teme­lju članka 60. ovoga Zakona može
prenijeti dio koncesije iz članka 62. ovoga Zakona uz suglasnost lučke uprave i
miš­lje­nja Vlade Republike Hrvatske, odnosno Ministarstva pomorstva, prometa i
veza, trgovačkim društvima u svom većinskom vlasništvu uz uvjet da ta društva
ispu­njavaju sve uvjete iz ovoga Zakona.«

Članak 5.

Stupa­njem na snagu ovoga
Zakona prestaje važiti Uredba o dopuni Zakona o morskim lukama (»Narodne
novine«, br. 137/99.).

Članak 6.

Ovaj Zakon stupa na snagu danom objave u »Narodnim novinama«.

Klasa: 342-21/00-01/01
Zagreb, 28. rujna 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić,** v. r.

if !supportEmptyParas endif

Zakon, NN 97/2000-1913